erhwenkuo/poetry-chinese-zhtw huggingface dataset:
棋賭賦詩輸劉起居
作者：徐鉉（唐）

刻燭知無取，爭先素未精。本圖忘物我，何必計輸贏。賭墅終規利，焚囊亦近名。不如相視笑，高詠兩三聲。
春盡日遊後湖贈劉起居
作者：徐鉉（唐）

今朝湖上送春歸，萬頃澄波照白髭。笑折殘花勸君酒，金丹成熟是何時。
送察院李侍禦使廬陵因寄孟員外
作者：徐鉉（唐）

繡衣乘驛急如星，山水何妨寄野情。肯向九仙台下歇，閑聽孟叟醉吟聲。
後湖訪古各賦一題得西邸
作者：徐鉉（唐）

南朝藩閫地，八友舊招尋。事往山光在，春晴草色深。曲池魚自樂，叢桂鳥頻吟。今日中興運，猶懷翰墨林。
送德邁道人之豫章
作者：徐鉉（唐）

禪靈橋畔落殘花，橋上離情對日斜。顧我乘軒慚組綬，莫道空談便無事，碧雲詩思更無涯。
送陳秘監歸泉州
作者：徐鉉（唐）

風滿潮溝木葉飛，水邊行客駐驂騑。三朝恩澤馮唐老，離歌不識高堂慶，特地令人淚滿衣。
《又聽霓裳羽衣曲》送陳君
作者：徐鉉（唐）

清商一曲遠人行，桃葉津頭月正明。此是開元太平曲，莫教偏作別離聲。
又題白鷺洲江鷗送陳君
作者：徐鉉（唐）

白鷺洲邊江路斜，輕鷗接翼滿平沙。吾徒來送遠行客，離筵一曲怨複清，滿座銷魂鳥不驚。人生不及水禽樂，天涯後會眇難期，從此又應添白髭。願君不忘分飛處，
哭刑部侍郎喬公詩
作者：徐鉉（唐）

舉世重文雅，夫君更質真。曾嗟混雞鶴，終日異淄磷。詞賦離騷客，封章諫諍臣。襟懷道家侶，標格古時人。逸老誠雲福，遺形未免貧。求文空得草，埋玉遂為塵。靜想忘年契，冥思接武晨。連宵洽杯酒，分日掌絲綸。蠹簡書陳事，遺孤託世親。前賢同此歎，非我獨沾巾。
錢尚父生日
作者：羅隱（唐）

大昴分光降鬥牛，興唐宗社作諸侯。伊夔事業扶千載，錦衣玉食將何報，更俟莊椿一舉頭。
寄前戶部陸郎中
作者：羅隱（唐）

出馴桑雉入朝簪，簫灑清名映士林。近日篇章欺白雪，離亂事多人不會，酒濃花暖且閑吟。
登瓦棺寺閣
作者：羅隱（唐）

下盤空跡上雲浮，偶逐僧行步步愁。暫憩已知須用意，懶指臺城更東望，鵲飛龍鬥盡荒丘。
九華山費徵君所居
作者：羅隱（唐）

草堂何處試徘徊，見說遺蹤向此開。蟾桂自歸三徑後，盡夕為君思曩日，野泉嗚咽路莓苔。
途中寄懷
作者：羅隱（唐）

不知何處是前程，閤眼騰騰信馬行。兩鬢已衰時未遇，試哭軍門看誰問，舊來還似禰先生。
京口見李侍郎
作者：羅隱（唐）

傞傞江柳欲矜春，鐵甕城邊見故人。屈指不堪言甲子，還有杖頭沽酒物，待尋山寺話逡巡。
秋日酬張特玄
作者：羅隱（唐）

病寄南徐兩度秋，故人依約亦揚州。偶因雁足思閒事，平生意氣消磨盡，甘露軒前看水流。
登高詠菊盡
作者：羅隱（唐）

籬畔霜前偶得存，苦教遲晚避蘭蓀。能銷造化幾多力，陶公沒後無知己，露滴幽叢見淚痕。
登夏州城樓
作者：羅隱（唐）

寒城獵獵戍旗風，獨倚危樓悵望中。萬裡山河唐土地，好脫儒冠從校尉，一枝長戟六鈞弓。
水邊偶題
作者：羅隱（唐）

野水無情去不回，水邊花好為誰開。只知事逐眼前去，思量此理何人會，蒙邑先生最有才。
故洛陽公鎮大梁時隱得遊門下今之經歷事往人非聊抒所懷以傷以謝
作者：羅隱（唐）

孤舟欲泊思何窮，曾憶西來值雪中。珠履少年初滿座，今日斯文向誰說，淚碑棠樹兩成空。
杜陵秋思
作者：羅隱（唐）

南望商於北帝都，兩堪棲託兩無圖。只聞斥逐張公子，一杯淥酒他年憶，瀝向清波寄五湖。
隱嘗在江陵忝故中令白公叨蒙知遇今復重過渚宮感事悲身遂成長句
作者：羅隱（唐）

往歲酇侯鎮渚宮，曾將清律暖孤蓬。才憐曼倩三冬後，鳳凰池涸臺星拆，回首岐山憶至公。
夜泊毗陵無錫縣有寄
作者：羅隱（唐）

草蟲幽咽樹初團，獨系孤舟夜已闌。濁浪勢奔吳苑急，他日親朋應大笑，始知書劍是無端。
桃花
作者：羅隱（唐）

暖觸衣襟漠漠香，間梅遮柳不勝芳。數枝豔拂文君酒，舊山山下還如此，回首東風一斷腸。
籌筆驛
作者：羅隱（唐）

拋擲南陽為主憂，北征東討盡良籌。時來天地皆同力，唯餘巖下多情水，猶解年年傍驛流。
重過隨州故兵部李侍郎恩知因抒長句
作者：羅隱（唐）

莊周高論伯牙琴，閑夜思量淚滿襟。四海共誰言近事，慚愧蒼生還有意，解歌襦袴至如今。
商於驛樓東望有感
作者：羅隱（唐）

山川去接漢江東，曾伴隋侯醉此中。歌繞夜梁珠宛轉，惆悵知音竟難得，兩行清淚白楊風。
寄南城韋逸人
作者：羅隱（唐）

杜甫詩中韋曲花，至今無賴尚豪家。美人曉折露沾袖，羨他南澗高眠客，春去春來任物華。
梅花
作者：羅隱（唐）

吳王醉處十餘裡，照野拂衣今正繁。經雨不隨山鳥散，欲寄所思無好信，為人惆悵又黃昏。
淮南高駢所造迎仙樓
作者：羅隱（唐）

鸞音鶴信杳難回，鳳駕龍車早晚來。仙境是誰知處所，子細思量成底事，露凝風擺作塵埃。
和禪月大師見贈
作者：羅隱（唐）

高僧惠我七言詩，頓豁塵心展白眉。秀似穀中花媚日，漂蕩秦吳十餘載，因循猶恨識師遲。
謁文宣王廟
作者：羅隱（唐）

晚來乘興謁先師，松柏淒淒人不知。九仞蕭牆堆瓦礫，儻使小儒名稍立，豈教吾道受棲遲。
代文宣王答
作者：羅隱（唐）

三教之中儒最尊，止戈為武武尊文。吾今尚自披蓑笠，若教顏閔英靈在，終不羞他李老君。
重送朗州張員外
作者：羅隱（唐）

朱輪此去正春風，且駐青雲聽斷蓬。一榻早年容孺子，酬德酬恩兩無路，謾勞惆悵鳳城東。
廣陵秋夜讀進士常修三篇因題
作者：羅隱（唐）

入蜀歸吳三首詩，藏於笥篋重於師。劍關夜讀相如聽，明年二月春風裡，江島閒人慰所思。
逼試投所知
作者：羅隱（唐）

桃在仙翁舊苑傍，暖煙輕靄撲人香。十年此地頻偷眼，尋思仙骨終難得，始與回頭問玉皇。
漢江上作
作者：羅隱（唐）

漢江波浪淥於苔，每到江邊病眼開。半雨半風終日恨，對此空慚聖明代，忍教纓上有塵埃。
秋夜寄進士顧榮
作者：羅隱（唐）

秋河耿耿夜沉沉，往事三更盡到心。多病謾勞窺聖代，空羨良朋盡高價，可憐東箭與南金。
寄渭北徐從事
作者：羅隱（唐）

暖雲慵墮柳垂條，驄馬徐郎過渭橋。官秩舊參荀秘監，莫恨東風促行李，不多時節卻歸朝。
徐寇南逼感事獻江南知己次韻
作者：羅隱（唐）

酒闌離思浩無窮，西望維揚憶數公。萬裡飄零身未了，今日便成盧子諒，滿襟珠淚墮霜風。
寄三衢孫員外
作者：羅隱（唐）

小敷文伯見何時，南望三衢渴複饑。天子未能崇典誥，儘是數旬陪奉處，使君爭肯不相思。
淮南送盧端公歸臺
作者：羅隱（唐）

鳳鸞勢逸九霄寬，北去南來任羽翰。朱紱兩參王儉府，應笑張綱謾生事，埋輪不得在長安。
煬帝陵
作者：羅隱（唐）

入郭登橋出郭船，紅樓日日柳年年。君王忍把平陳業，只博雷塘數畝田。
馬嵬坡
作者：羅隱（唐）

佛屋前頭野草春，貴妃輕骨此為塵。從來絕色知難得，不破中原未是人。
柳
作者：羅隱（唐）

灞岸晴來送別頻，相偎相倚不勝春。自家飛絮猶無定，爭解垂絲絆路人。
隋堤柳
作者：羅隱（唐）

夾路依依千里遙，路人回首認隋朝。春風未借宣華意，猶費工夫長綠條。
孟浩然墓
作者：羅隱（唐）

數步荒榛接舊蹊，寒江漠漠草淒淒。鹿門黃土無多少，恰到書生塚便低。
秦紀
作者：羅隱（唐）

長策東鞭及海隅，黿鼉奔走鬼神趨。憐君未到沙丘日，肯信人間有死無。
仙掌
作者：羅隱（唐）

掌前流水駐無塵，掌下軒車日日新。謾向山頭高舉手，何曾招得路行人。
宣州東峰亭各賦一物得古壁苔
作者：劉太真（唐）

苒苒溫寒泉，綿綿古危壁。光含孤翠動，色與暮雲寂。深淺松月間，幽人自登曆。
顧十二況左遷過韋蘇州房杭州韋睦州三使君皆有郡中燕集詩辭章高麗鄙夫之所仰慕顧生既至留連笑語因亦成篇以繼三君子之風焉
作者：劉太真（唐）

寵至乃不驚，罪及非無由。奔迸曆畏途，緬邈赴偏陬。牧此凋弊甿，屬當賦斂秋。夙興諒無補，旬暇焉敢休。前日懷友生，獨登城上樓。迢迢西北望，遠思不可收。今日車騎來，曠然銷人憂。晨迎東齋飯，晚度南溪遊。以我碧流水，泊君青翰舟。莫將遷客程，不為勝境留。飛劄謝三守，斯篇希見酬。
貢院寄前主司蕭尚書聽
作者：劉太真（唐）

獨坐貢闈裡，愁心芳草生。山公昨夜事，應見此時情。
東峰亭同劉太真各賦一物得垂澗藤
作者：袁傪（唐）

寒澗流不息，古藤終日垂。迎風仍未定，拂水更相宜。新花與舊葉，惟有幽人知。
喜陸侍禦破石埭草寇東峰亭賦詩
作者：袁傪（唐）

古寺東峰上，登臨興有餘。同觀白簡使，新報赤囊書。幾處閑烽堠，千方慶裡閭。欣欣夏木長，寂寂晚煙徐。戰罷言歸馬，還師賦出車。因知越範蠡，湖海意何如。
東峰亭各賦一物得嶺上雲
作者：崔何（唐）

佇立增遠意，中峰見孤雲。溶溶傍危石，片片宜夕曛。漸向群木盡，殘飛更氤氳。
喜陸侍禦破石埭草寇東峰亭賦詩
作者：崔何（唐）

絕景西溪寺，連延近郭山。高深清扃外，行止翠微間。江澈煙塵靜，川源草樹閑。中丞健步到，柱史捷書還。一戰清戎越，三吳變險艱。功名麟閣上，得詠入秦關。
東峰亭各賦一物得幽徑石
作者：王緯（唐）

片石東溪上，陰崖剩阻修。雨餘青石靄，歲晚綠苔幽。從來不可轉，今日為人留。
喜陸侍禦破石埭草寇東峰亭賦詩
作者：王緯（唐）

蜂蠆聚吳州，推賢奉聖憂。忠誠資上策，仁勇佐前籌。草木成鵝鸛，戈鋋複鬥牛。戎車一戰後，殘壘五兵收。野靜山戎險，江平水面流。更憐羈旅客，從此罷葵丘。
東峰亭各賦一物得臨軒桂
作者：郭澹（唐）

青青芳桂樹，幽陰在庭軒。向日陰還合，從風葉乍翻。共看霜雪後，終不變涼暄。
喜陸侍禦破石埭草寇東峰亭賦詩
作者：郭澹（唐）

介冑鷹揚出，山林蟻聚空。忽聞飛簡報，曾是坐籌功。迥夜昏氛滅，危亭眺望雄。茂勳推世上，餘興寄杯中。喜色煙霞改，歡忻裡巷同。幸茲尊俎末，飲至又從公。
東峰亭各賦一物得林中翠
作者：高傪（唐）

杳靄無定狀，霏微常滿林。清風光不散，過雨色偏深。幽意賞難盡，終朝再招尋。
東峰亭各賦一物得棲煙鳥
作者：李岑1（唐）

從來養毛羽，昔日曾飛遷。變轉對朝陽，差池棲夕煙。遇此枝葉覆，夙舉冀沖天。
東峰亭各賦一物得寒溪草
作者：蘇（唐）

冪zx溪邊草，遊人不厭看。餘芳幽處老，深色望中寒。幸得陪情興，青青賞未闌。
東峰亭各賦一物得陰崖竹
作者：袁邕（唐）

終歲寒苔色，寂寥幽思深。朝歌猶夕嵐，日永流清陰。龍鍾負煙雪，自有淩雲心。
唐德明興聖廟樂章：迎神
作者：李紓（唐）

元尊九德，佐堯光宅。烈祖太宗，方周作伯。響懷霜露，樂變金石。白雲清風，彷彿來格。
唐德明興聖廟樂章：登歌奠幣
作者：李紓（唐）

四時有典，百事來祭。尊祖奉宗，嚴禋大帝。禮先蒼璧，奠備黝制。於萬期年，熙成帝系。
唐德明興聖廟樂章：迎俎
作者：李紓（唐）

盛牲實俎，涓選休成。鼎煁陽燧，玉盥陰精。有飶嘉豆，既和大羹。侑以清樂，細齊人情。
唐德明興聖廟樂章：德明酌獻
作者：李紓（唐）

清廟奕奕，和樂雍雍。器尊犧象，禮屬宗公。白水方祼，黃流在中。謨明之德，萬古清風。
唐德明興聖廟樂章：興聖酌獻
作者：李紓（唐）

閟宮靜謐，合樂周張。泰尊始獻，百末重觴。震澹存誠，庶幾迪嘗。遙源之祚，天漢靈長。
唐德明興聖廟樂章：亞獻終獻
作者：李紓（唐）

惟清惟肅，靡聞靡見。舉備九成，俯終三獻。慶彰曼壽，胙撤嘉薦。瘞玉埋牲，禮神斯遍。
唐德明興聖廟樂章：送神
作者：李紓（唐）

元精回復，靈貺繁滋。風灑蘭路，雲搖桂旗。高丘緬邈，涼部逶遲。瞻望靡及，纏綿永思。
讓皇帝廟樂章：迎神
作者：李紓（唐）

皇矣天宗，德先王季。因心則友，克讓以位。爰命有司，式尊前志。神其降靈，昭饗祀事。
讓皇帝廟樂章：奠幣
作者：李紓（唐）

惟帝時若，去而上仙。祀用商武，樂備宮懸。白璧加薦，玄纁告虔。子孫拜後，承茲吉蠲。
讓皇帝廟樂章：迎俎
作者：李紓（唐）

祀盛體薦，禮協粢盛。方周假廟，用魯純牲。捧撤祗敬，擊拊和鳴。受釐歸胙，既戒而平。
讓皇帝廟樂章：酌獻
作者：李紓（唐）

八音具舉，三壽既盥。潔茲宗彝，瑟彼圭瓚。蘭餚重錯，椒醑飄散。降祚維城，永為藩翰。
讓皇帝廟樂章：亞獻終獻
作者：李紓（唐）

秩禮有序，和音既同。九儀不忒，三揖將終。孝感藩後，相維闢公。四時之典，永永無窮。
讓皇帝廟樂章：送神
作者：李紓（唐）

奠獻已事，昏昕載分。風搖雨散，靈衛絪縕。龍駕帝服，已騰五雲。泮宮複閟，寂寞無聞。
釋奠武成王樂章：迎神
作者：於邵（唐）

蔔畋不從，兆發非熊。乃傾荒政，爰佐一戎。盛烈載垂，
釋奠武成王樂章：奠幣登歌
作者：於邵（唐）

管磬升，壇薌集。上公進，嘉幣執。信以通，僾如及。恢帝功，錫後邑。四維張，百度立。綿億載，邈難挹。
釋奠武成王樂章：迎俎酌獻
作者：於邵（唐）

五齊絜，九牢碩。梡橛循，罍斝滌。進具物，揚鴻績。和奏發，高靈寂。虔告終，繁祉錫。昭秩祀，永無易。
釋奠武成王樂章：亞獻終獻
作者：於邵（唐）

貳觴以獻，三變其終。顧此非馨，尚達斯衷。茅縮可致，
釋奠武成王樂章：送神
作者：於邵（唐）

明祀方終，備樂斯闋。黝纁就瘞，豆籩告撤。肸蠁尚餘，光景雲滅。返歸虛極，神心則悅。
送工部張侍郎入蕃弔祭
作者：劉禹錫（唐）

月窟賓諸夏，雲官降九天。飾終鄰好重，錫命禮容全。水咽猶登隴，沙鳴稍極邊。路因乘驛近，志為飲冰堅。毳帳差池見，烏旗搖曳前。歸來賜金石，榮耀自編年。
早秋送臺院楊侍禦歸朝
作者：劉禹錫（唐）

仙署棣華春，當時已絕倫。今朝丹闕下，更入白眉人。重振高陽族，分居要路津。一門科第足，五府闢書頻。鷙鳥得秋氣，法星懸火旻。聖朝寰海靜，所至不埋輪。
送陸侍禦歸淮南使府五韻
作者：劉禹錫（唐）

江左重詩篇，陸生名久傳。鳳城來已熟，羊酪不嫌羶。歸路芙蓉府，離堂玳瑁筵。泰山呈臘雪，隋柳布新年。曾忝揚州薦，因君達短箋。
送令狐相公自僕射出鎮南梁
作者：劉禹錫（唐）

夏木正陰成，戎裝出帝京。沾襟辭闕淚，回首別鄉情。雲樹褒中路，風煙漢上城。前旌轉穀去，後騎踏橋聲。久領鴛行重，無嫌虎綬輕。終提一麾去，再入福蒼生。
奉送裴司徒令公自東都留守再命太原
作者：劉禹錫（唐）

星使出關東，兵符賜上公。山河歸舊國，管鑰換離宮。行色旌旗動，軍聲鼓角雄。愛棠餘故吏，騎竹見新童。漢壘三秋靜，胡沙萬裡空。其如天下望，旦夕詠清風。
海陽湖別浩初師
作者：劉禹錫（唐）

近郭看殊境，獨遊常鮮歡。逢君駐緇錫，觀貌稱林巒。湖滿景方霽，野香春未闌。愛泉移席近，聞石輟棋看。風止松猶韻，花繁露未幹。橋形出樹曲，巖影落池寒。別路千嶂裡，詩情暮雲端。他年買山處，似此得隳官。
許給事見示哭工部劉尚書詩因命同作
作者：劉禹錫（唐）

漢室賢王后，孔門高第人。濟時成國器，樂道任天真。特達圭無玷，堅貞竹有筠。總戎寬得眾，市義貴能貧。護塞無南牧，馳心拱北辰。乞身來闕下，賜告臥漳濱。榮耀初題劍，清羸已拖紳。宮星徒列位，隙日不回輪。自昔追飛侶，今為侍從臣。素弦哀已絕，青簡歎猶新。未遂揮金樂，空悲撤瑟晨。淒涼竹林下，無複見清塵。
武陵書懷五十韻
作者：劉禹錫（唐）

西漢開支郡，南朝號戚藩。四封當列宿，百雉俯清沅。高岸朝霞合，驚湍激箭奔。積陰春暗度，將霽霧先昏。俗尚東皇祀，謠傳義帝冤。桃花迷隱跡，楝葉慰忠魂。戶算資漁獵，鄉豪恃子孫。照山畬火動，踏月俚歌喧。擁楫舟為市，連甍竹覆軒。披沙金粟見，拾羽翠翹翻。茗折蒼溪秀，蘋生枉渚暄。禽驚格磔起，魚戲噞喁繁。沉約臺榭故，李衡墟落存。湘靈悲鼓瑟，泉客泣酬恩。露變蒹葭浦，星懸橘柚村。虎咆空野震，鼉作滿川渾。鄰裡皆遷客，兒童習左言。炎天無冽井，霜月見芳蓀。清白家傳遠，詩書志所敦。列科叨甲乙，從宦出丘樊。結友心多契，馳聲氣尚吞。士安曾重賦，元禮許登門。草檄嫖姚幕，巡兵戊己屯。築臺先自隗，送客獨留髡。遂結王畿綬，來觀衢室樽。鳶飛入鷹隼，魚目儷璵璠。曉燭羅馳道，朝陽闢帝閽。王正會夷夏，月朔盛旗幡。獨立當瑤闕，傳呵步紫垣。按章清犴獄，視祭潔蘋蘩。禦曆昌期遠，傳家寶祚蕃。繇文光夏啟，神教畏軒轅。內禪因天性，雄圖授化元。繼明懸日月，出震統乾坤。大孝三朝備，洪恩九族惇。百川宗渤澥，五嶽輔昆侖。何幸逢休運，微班識至尊。校緡資筦榷，複土奉山園。一失貴人意，徒聞太學論。直廬辭錦帳，遠守愧朱幡。巢幕方猶燕，搶榆尚笑鯤。邅回過荊楚，流落感涼溫。旅望花無色，愁心醉不惛。春江千里草，暮雨一聲猿。問卜安冥數，看方理病源。帶賒衣改制，塵澀劍成痕。三秀悲中散，二毛傷虎賁。來憂禦魑魅，歸願牧雞豚。就日秦京遠，臨風楚奏煩。南登無灞岸，旦夕上高原。
早秋集賢院即事
作者：劉禹錫（唐）

金數已三伏，火星正西流。樹含秋露曉，閣倚碧天秋。灰管應新律，銅壺添夜籌。商飆從朔塞，爽氣入神州。蕙草香書殿，愧花點禦溝。山明真色見，水靜濁煙收。早歲忝華省，再來成白頭。幸依群玉府，末路尚瀛洲。
奉和吏部楊尚書太常李卿二相公策免後即事述懷贈答十韻
作者：劉禹錫（唐）

文雅關西族，衣冠趙北都。有聲真漢相，無纇勝隋珠。當軸龍為友，臨池鳳不孤。九天開內殿，百辟看晨趨。誡滿澄欹器，成功別大壚。餘芳在公論，積慶是神扶。步武離臺席，徊翔集帝梧。銓材秉秦鏡，典樂去齊竽。瀟灑風塵外，逢迎詩酒徒。唯應待華誥，更食萬錢廚。
晚歲登武陵城顧望水陸悵然有作
作者：劉禹錫（唐）

星象承烏翼，蠻陬想犬牙。俚人祠竹節，仙洞閉桃花。城基曆漢魏，江源自賨巴。華表廖王墓，菜地黃瓊家。霜輕菊秀晚，石淺水紋斜。樵音繞故壘，汲路明寒沙。凊風稍改葉，盧橘始含葩。野橋過驛騎，叢祠發迥笳。跳鱗避舉網，倦鳥寄行楂。路塵高出樹，山火遠連霞。夕曛轉赤岸，浮靄起蒼葭。軋軋渡水槳，連連赴林鴉。叫閽道非遠，賜環期自賒。孤臣本危涕，喬木在天涯。
罷郡歸洛陽寄友人
作者：劉禹錫（唐）

遠謫年猶少，初歸鬢已衰。門閑故吏去，室靜老僧期。不見蜘蛛集，頻為佝僂欺。穎微囊未出，寒甚穀難吹。濩落唯心在，平生有己知。商歌夜深後，聽者竟為誰。
經伏波神祠
作者：劉禹錫（唐）

濛濛篁竹下，有路上壺頭。漢壘麏鼯鬥，蠻溪霧雨愁。懷人敬遺像，閱世指東流。自負霸王略，安知恩澤侯。鄉園辭石柱，筋力盡炎洲。一以功名累，翻思馬少遊。
和汴州令狐相公到鎮改月偶書所懷
作者：劉禹錫（唐）

受脤新梁苑，和羹舊傅巖。援毫動星宿，垂釣取韜鈐。赫奕三川至，歡呼百姓瞻。綠油貔虎擁，青紙鳳凰銜。外壘曾無警，中廚亦罷監。推誠人自服，去殺令逾嚴。赳赳容皆飾，幡幡口盡鉗。為兄憐庾翼，選婿得蕭鹹。鬱倔咽喉地，駢臻水陸兼。度橋鳴紺幰，入肆颺雲帆。端月當中氣，東風應遠佔。管絃喧夜景，燈燭掩寒蟾。酒每傾三雅，書能發百函。詞人羞布鼓，遠客獻貂襜。歌榭白團扇，舞筵金縷衫。旌旗遙一簇，舄履近相攙。花樹當朱閣，晴河逼翠簾。衣風飄靉靆，燭淚滴巉巖。玉斝虛頻易，金爐暖更添。映鐶窺豔豔，隔袖見纖纖。謝傅何由接，桓伊定不凡。應憐郡齋老，旦夕鑷霜髯。
遙賀白賓客分司初到洛中，戲呈馮尹
作者：劉禹錫（唐）

西辭望苑去，東佔洛陽才。度嶺無愁思，看山不懊來。冥鴻何所慕，遼鶴乍飛回。洗竹通新徑，攜琴上舊臺。塵埃長者轍，風月故人杯。聞道龍門峻，還因上客開。
白侍郎大尹自河南寄示池北新茸水齋即事招賓十四韻兼命同作
作者：劉禹錫（唐）

公府有高政，新齋池上開。再吟佳句後，一似畫圖來。結構疏林下，夤緣曲岸隈。綠波穿戶牖，碧甃疊瓊瑰。幽異當軒滿，清光繞砌回。潭心澄晚鏡，渠口起晴雷。瑤草緣堤種，松煙上島栽。遊魚驚撥剌，浴鷺喜毰毸。為客烹林筍，因僧採石苔。酒瓶常不罄，書案任成堆。簷外青雀舫，坐中鸚鵡杯。蒲根抽九節，蓮萼捧重臺。芳訊此時到，勝遊何日陪。共譏吳太守，自佔洛陽才。
和令狐相公謝太原李侍中寄蒲桃
作者：劉禹錫（唐）

珍果出西域，移根到北方。昔年隨漢使，今日寄梁王。上相芳緘至，行臺綺席張。魚鱗含宿潤，馬乳帶殘霜。染指鉛粉膩，滿喉甘露香。醞成十日酒，味敵五雲漿。咀嚼停金盞，稱嗟響畫堂。慚非末至客，不得一枝嘗。
和令狐相公玩白菊
作者：劉禹錫（唐）

家家菊盡黃，梁國獨如霜。瑩靜真琪樹，分明對玉堂。仙人披雪氅，素女不紅妝。粉蝶來難見，麻衣拂更香。向風搖羽扇，含露滴瓊漿。高豔遮銀井，繁枝覆象床。桂叢慚併發，梅蕊妒先芳。一入瑤華詠，從茲播樂章。
令狐相公見示新栽蕙蘭二草之什，兼命同作
作者：劉禹錫（唐）

上國庭前草，移來漢水潯。朱門雖易地，玉樹有餘陰。豔彩凝還泛，清香絕複尋。光華童子佩，柔軟美人心。惜晚含遠思，賞幽空獨吟。寄言知音者，一奏風中琴。
和令狐相公南齋小宴聽阮咸
作者：劉禹錫（唐）

阮巷久蕪沉，四弦有遺音。雅聲發蘭室，遠思含竹林。座絕眾賓語，庭移芳樹陰。飛觴助真氣，寂聽無流心。影似白團扇，調諧朱弦琴。一毫不平意，幽怨古猶今。
和令狐相公九日對黃白二菊花見懷
作者：劉禹錫（唐）

素萼迎寒秀，金英帶露香。繁華照旄鉞，榮盛對銀黃。琮璧交輝映，衣裳雜彩章。晴雲遙蓋覆，秋蝶近悠揚。空想逢九日，何由陪一觴。滿叢佳色在，未肯委嚴霜。
令狐僕射與餘投分素深縱山川阻修然音問相繼今年十一月僕射疾不起聞予已承訃書寢門長慟後日有使者兩輩持書並詩計其日時已是臥疾手筆盈幅翰墨尚新律詞一篇音韻彌切收淚握管以成報章雖廣陵之弦於今絕矣而蓋泉之感猶庶聞焉焚之繐帳之前附於舊編之末
作者：劉禹錫（唐）

前日寢門慟，至今悲有餘。已嗟萬化盡，方見八行書。滿紙傳相憶，裁詩怨索居。危絃音有絕，哀玉韻猶虛。忽歎幽明異，俄驚歲月除。文章雖不朽，精魄竟焉如。零淚沾青簡，傷心見素車。淒涼從此後，無複望雙魚。
和樂天閒園獨賞八韻前以蜂鶴拙句寄呈今辱蝸蟻妍詞見答因成小巧以取大哈
作者：劉禹錫（唐）

永日無人事，芳園任興行。陶廬樹可愛，潘宅雨新晴。傅粉琅玕節，薰香菡萏莖。榴花裙色好，桐子藥丸成。柳蠹枝偏亞，桑空葉再生。睢盱欲鬥雀，索漠不言鶯。動植隨四氣，飛沉含五情。搶榆與水擊，小大強為名。
奉和裴令公新成綠野堂即書
作者：劉禹錫（唐）

藹藹鼎門外，澄澄洛水灣。堂皇臨綠野，坐臥看青山。位極卻忘貴，功成欲愛閑。官名司管鑰，心術去機關。禁苑淩晨出，園花及露攀。池塘魚撥剌，竹徑鳥綿蠻。志在安瀟灑，嘗經歷險艱。高情方造適，眾意望徵還。好客交珠履，華筵舞玉顏。無因隨賀燕，翔集畫梁間。
三月三日與樂天及河南李尹奉陪裴令公泛洛褉飲各賦十二韻
作者：劉禹錫（唐）

洛下今修禊，群賢勝會稽。盛筵陪玉鉉，通籍盡金閨。波上神仙妓，岸傍桃李蹊。水嬉如鷺振，歌響雜鶯啼。曆覽風光好，沿洄意思迷。棹歌能儷曲，墨客競分題。翠幄連雲起，香車向道齊。人誇綾步障，馬惜錦障泥。塵暗宮牆外，霞明苑樹西。舟形隨鷁轉，橋影與虹低。川色晴猶遠，烏聲暮欲棲。唯餘踏青伴，待月魏王堤。
樂天少傅五月長齋廣延緇徒謝絕文友坐成暌間因以戲之
作者：劉禹錫（唐）

五月長齋戒，深居絕送迎。不離通德里，便是法王城。舉目皆僧事，全家少俗情。精修無上道，結念未來生。賓合緇衣佔，書堂信鼓鳴。戲童為塔象，啼鳥學經聲。黍用青菰角，葵承玉露烹。馬家供薏苡，劉氏餉蕪菁。暗網籠歌扇，流塵晦酒鐺。不知何次道，作佛幾時成。
酬樂天晚夏閒居欲相訪先以詩見貽
作者：劉禹錫（唐）

池榭堪臨泛，翛然散鬱陶。步因驅鶴緩，吟為聽蟬高。林密添新竹，枝低縋晚桃。酒醅晴易熟，藥圃夏頻薅。老是班行舊，閑為鄉里豪。經過更何處，風景屬吾曹。
酬樂天醉後狂吟十韻
作者：劉禹錫（唐）

散誕人間樂，逍遙地上仙。詩家登逸品，釋氏悟真筌。制誥留臺閣，歌詞入管絃。處身於木雁，任世變桑田。吏隱情兼遂，儒玄道兩全。八關齋適罷，三雅興尤偏。文墨中年舊，松筠晚歲堅。魚書曾替代，香火有因緣。欲向醉鄉去，猶為色界牽。好吹楊柳曲，為我舞金鈿。
牛相公見示新什，謹依本韻次用以抒下情
作者：劉禹錫（唐）

劇韻新篇至，因難始見能。雨天龍變化，晴日鳳鶱騰。遊海驚何極，聞韶素不曾。愜心時拊髀，擊節日麾肱。符彩添隃墨，波瀾起剡藤。揀金光熠熠，累璧勢層層。珠媚多藏賈，花撩欲定僧。封來真寶物，寄與愧交朋。已老無時疾，長貧望歲登。雀羅秋寂寂，蟲翅曉薨薨。羸驥方辭絆，虛舟已絕緪。榮華甘死別，健羨亦生憎。玉柱琤瑽韻，金觥雹凸稜。何時良宴會，促膝對華燈。
奉和中書崔舍人八月十五日夜玩月二十韻
作者：劉禹錫（唐）

暮景中秋爽，陰靈既望圓。浮精離碧海，分照接虞淵。迥見孤輪出，高從倚蓋旋。二儀含皎澈，永珍共澄鮮。整禦當西陸，舒光麗上玄。從星變風雨，順日助陶甄。遠近同時望，晶熒此夜偏。執行調玉燭，潔白應金天。曲沼疑瑤鏡，通衢若象筵。逢人盡冰雪，遇景即神仙。引素吞銀漢，凝清洗綠煙。皋禽警露下，鄰杵思風前。水是還珠浦，山成種玉田。劍沉三尺影，燈罷九枝然。象外形無跡，寰中影有遷。稍當雲闕正，未映鬥城懸。靜對揮宸翰，閑臨襞彩箋。境同牛渚上，宿在鳳池邊。興掩尋安道，詞勝命仲宣。從今紙貴後，不復詠陳篇。
奉和淮南李相公早秋即事，寄成都武相公
作者：劉禹錫（唐）

八柱共承天，東西別隱然。遠夷爭慕化，真相故臨邊。並進夔龍位，仍齊龜鶴年。同心舟已濟，造膝璧常聯。對領專徵寄，遙持造物權。鬥牛添氣色，井絡靜氛煙。獻可通三略，分甘出萬錢。漢南趨節制，趙北賜山川。玉帳觀渝舞，虹旌獵楚田。步嫌雙綬重，夢入九城偏。秋雨離情動，新詩樂府傳。聆音還竊抃，不覺撫麼弦。
元和癸巳歲仲秋詔發江陵偏師問罪蠻徼命宣慰釋兵歸降凱旋之辰率爾成詠寄荊南嚴司空
作者：劉禹錫（唐）

蠻水阻朝宗，兵符下渚宮。前籌得上策，無戰已成功。漢使星飛入，夷心草偃同。歌謠開竹棧，拜舞戢桑弓。就日知冰釋，投人念鳥窮。網羅三面解，章奏九門通。卉服聯操袂，雕題盡鞠躬。降幡秋練白，驛騎晝塵紅。火號休傳警，機橋罷亙空。登山不見虜，振旆自生風。江遠煙波靜，軍回氣色雄。佇看聞喜後，金石賜元戎。
石筍行
作者：杜甫（唐）

君不見益州城西門，陌上石筍雙高蹲。古來相傳是海眼，恐是昔時卿相墓，立石為表今仍存。惜哉俗態好矇蔽，嗟爾石筍擅虛名，後來未識猶駿奔。安得壯士擲天外，
石犀行
作者：杜甫（唐）

君不見秦時蜀太守，刻石立作三犀牛。自古雖有厭勝法，今年灌口損戶口，此事或恐為神羞。終藉堤防出眾力，嗟爾三犀不經濟，缺訛只與長川逝。但見元氣常調和，
杜鵑行
作者：杜甫（唐）

君不見昔日蜀天子，化作杜鵑似老烏。寄巢生子不自啄，業工竄伏深樹裡，四月五月偏號呼。其聲哀痛口流血，蒼天變化誰料得，萬事反復何所無。萬事反復何所無，
贈蜀僧閭丘師兄
作者：杜甫（唐）

大師銅梁秀，籍籍名家孫。嗚呼先博士，炳靈精氣奔。惟昔武皇后，臨軒禦乾坤。多士盡儒冠，墨客藹雲屯。當時上紫殿，不獨卿相尊。世傳閭丘筆，峻極逾昆侖。鳳藏丹霄暮，龍去白水渾。青熒雪嶺東，碑碣舊制存。斯文散都邑，高價越璵璠。晚看作者意，妙絕與誰論。吾祖詩冠古，同年蒙主恩。豫章夾日月，歲久空深根。小子思疏闊，豈能達詞門。窮愁一揮淚，相遇即諸昆。我住錦官城，兄居祇樹園。地近慰旅愁，往來當丘樊。天涯歇滯雨，粳稻臥不翻。漂然薄遊倦，始與道侶敦。景晏步修廊，而無車馬喧。夜闌接軟語，落月如金盆。漠漠世界黑，驅車爭奪繁。惟有摩尼珠，可照濁水源。
泛溪
作者：杜甫（唐）

落景下高堂，進舟泛回溪。誰謂築居小，未盡喬木西。遠郊信荒僻，秋色有餘淒。練練峰上雪，纖纖雲表霓。童戲左右岸，罟弋畢提攜。翻倒荷芰亂，指揮徑路迷。得魚已割鱗，採藕不洗泥。人情逐鮮美，物賤事已睽。吾村靄暝姿，異舍雞亦棲。蕭條欲何適，出處無可齊。衣上見新月，霜中登故畦。濁醪自初熟，東城多鼓鼙。
題壁畫馬歌
作者：杜甫（唐）

韋侯別我有所適，知我憐君畫無敵。戲拈禿筆掃驊騮，時危安得真致此，與人同生亦同死。
戲題畫山水圖歌
作者：杜甫（唐）

十日畫一水，五日畫一石。能事不受相促迫，巴陵洞庭日本東，赤岸水與銀河通，中有雲氣隨飛龍。舟人漁子入浦漵，山木盡亞洪濤風。尤工遠勢古莫比，
題李尊師松樹障子歌
作者：杜甫（唐）

老夫清晨梳白頭，玄都道士來相訪。握發呼兒延入戶，陰崖卻承霜雪幹，偃蓋反走虯龍形。老夫平生好奇古，松下丈人巾屨同，偶坐似是商山翁。悵望聊歌紫芝曲，
戲為雙松圖歌
作者：杜甫（唐）

天下幾人畫古松，畢宏已老韋偃少。絕筆長風起纖末，白摧朽骨龍虎死，黑入太陰雷雨垂，松根胡僧憩寂寞，韋侯韋侯數相見，我有一匹好東絹，重之不減錦繡段。已令拂拭光淩亂，請公放筆為直幹。
投簡成、華兩縣諸子
作者：杜甫（唐）

赤縣官曹擁材傑，軟裘快馬當冰雪。長安苦寒誰獨悲，鄉裡兒童項領成，朝廷故舊禮數絕。自然棄擲與時異，君不見空牆日色晚，此老無聲淚垂血。
徐卿二子歌
作者：杜甫（唐）

君不見徐卿二子生絕奇，感應吉夢相追隨。孔子釋氏親抱送，並是天上麒麟兒。大兒九齡色清澈，吾知徐公百不憂，積善袞袞生公侯。丈夫生兒有如此二雛者，名位豈肯卑微休。
病柏
作者：杜甫（唐）

有柏生崇岡，童童狀車蓋。偃蹙龍虎姿，主當風雲會。神明依正直，故老多再拜。豈知千年根，中路顏色壞。出非不得地，蟠據亦高大。歲寒忽無憑，日夜柯葉改。丹鳳領九雛，哀鳴翔其外。鴟鴞志意滿，養子穿穴內。客從何鄉來，佇立久籲怪。靜求元精理，浩蕩難倚賴。
病橘
作者：杜甫（唐）

群橘少生意，雖多亦奚為。惜哉結實小，酸澀如棠梨。剖之盡蠹蟲，採掇爽其宜。紛然不適口，豈只存其皮。蕭蕭半死葉，未忍別故枝。玄冬霜雪積，況乃回風吹。嘗聞蓬萊殿，羅列瀟湘姿。此物歲不稔，玉食失光輝。寇盜尚憑陵，當君減膳時。汝病是天意，吾諗罪有司。憶昔南海使，奔騰獻荔支。百馬死山谷，到今耆舊悲。
枯棕
作者：杜甫（唐）

蜀門多棕櫚，高者十八九。其皮割剝甚，雖眾亦易朽。徒布如雲葉，青黃歲寒後。交橫集斧斤，凋喪先蒲柳。傷時苦軍乏，一物官盡取。嗟爾江漢人，生成複何有。有同枯棕木，使我沈歎久。死者即已休，生者何自守。啾啾黃雀啅，側見寒蓬走。念爾形影幹，摧殘沒藜莠。
枯楠
作者：杜甫（唐）

楩楠枯崢嶸，鄉黨皆莫記。不知幾百歲，慘慘無生意。上枝摩皇天，下根蟠厚地。巨圍雷霆坼，萬孔蟲蟻萃。凍雨落流膠，沖風奪佳氣。白鵠遂不來，天雞為愁思。猶含棟樑具，無複霄漢志。良工古昔少，識者出涕淚。種榆水中央，成長何容易。截承金露盤，嫋嫋不自畏。
麗春
作者：杜甫（唐）

百草競春華，麗春應最勝。少須好顏色，多漫枝條剩。紛紛桃李枝，處處總能移。如何貴此重，卻怕有人知。
丈人山
作者：杜甫（唐）

自為青城客，不唾青城地。為愛丈人山，丹梯近幽意。丈人祠西佳氣濃，緣雲擬住最高峰。掃除白髮黃精在，
百憂集行
作者：杜甫（唐）

憶年十五心尚孩，健如黃犢走複來。庭前八月梨棗熟，強將笑語供主人，悲見生涯百憂集。入門依舊四壁空，
戲作花卿歌
作者：杜甫（唐）

成都猛將有花卿，學語小兒知姓名。用如快鶻風火生，子章髑髏血模糊，手提擲還崔大夫。李侯重有此節度，
入奏行，贈西山檢察使竇侍禦
作者：杜甫（唐）

竇侍禦，驥之子，鳳之雛。年未三十忠義俱，骨鯁絕代無。炯如一段清冰出萬壑，置在迎風寒露之玉壺。蔗漿歸廚金碗凍，洗滌煩熱足以寧君軀。政用疏通合典則，戚聯豪貴耽文儒。兵革未息人未蘇，運糧繩橋壯士喜，斬木火井窮猿呼。八州刺史思一戰，繡衣春當霄漢立，彩服日向庭闈趨。省郎京尹必俯拾，為君酤酒滿眼酤，與奴白飯馬青芻。
楠樹為風雨所拔歎
作者：杜甫（唐）

倚江楠樹草堂前，故老相傳二百年。誅茅卜居總為此，幹排雷雨猶力爭，根斷泉源豈天意。滄波老樹性所愛，虎倒龍顛委榛棘，淚痕血點垂胸臆。我有新詩何處吟，
茅屋為秋風所破歌
作者：杜甫（唐）

八月秋高風怒號，卷我屋上三重茅。茅飛度江灑江郊，布衾多年冷似鐵，驕兒惡臥踏裡裂。床床屋漏無幹處，安得廣廈千萬間，大庇天下寒士俱歡顏，風雨不動安如山。嗚呼何時眼前突兀見此屋，吾廬獨破受凍死亦足。
大雨
作者：杜甫（唐）

西蜀冬不雪，春農尚嗷嗷。上天回哀眷，朱夏雲鬱陶。執熱乃沸鼎，纖絺成縕袍。風雷颯萬裡，霈澤施蓬蒿。敢辭茅葦漏，已喜黍豆高。三日無行人，二江聲怒號。流惡邑裡清，矧茲遠江皋。荒庭步鸛鶴，隱幾望波濤。沉屙聚藥餌，頓忘所進勞。則知潤物功，可以貸不毛。陰色靜隴畝，勸耕自官曹。四鄰耒耜出，何必吾家操。
溪漲
作者：杜甫（唐）

當時浣花橋，溪水才尺餘。白石明可把，水中有行車。秋夏忽泛溢，豈惟入吾廬。蛟龍亦狼狽，況是鱉與魚。茲晨已半落，歸路跬步疏。馬嘶未敢動，前有深填淤。青青屋東麻，散亂床上書。不意遠山雨，夜來複何如。我遊都市間，晚憩必村墟。乃知久行客，終日思其居。
戲贈友二首
作者：杜甫（唐）

元年建巳月，郎有焦校書。自誇足膂力，能騎生馬駒。一朝被馬踏，唇裂版齒無。壯心不肯已，欲得東擒胡。元年建巳月，官有王司直。馬驚折左臂，骨折面如墨。駑駘漫深泥，何不避雨色。勸君休歎恨，未必不為福。
遭田父泥飲美嚴中丞
作者：杜甫（唐）

步屟隨春風，村村自花柳。田翁逼社日，邀我嘗春酒。酒酣誇新尹，畜眼未見有。回頭指大男，渠是弓弩手。名在飛騎籍，長番歲時久。前日放營農，辛苦救衰朽。差科死則已，誓不舉家走。今年大作社，拾遺能住否。叫婦開大瓶，盆中為吾取。感此氣揚揚，須知風化首。語多雖雜亂，說尹終在口。朝來偶然出，自卯將及酉。久客惜人情，如何拒鄰叟。高聲索果慄，欲起時被肘。指揮過無禮，未覺村野醜。月出遮我留，仍嗔問升鬥。
喜雨
作者：杜甫（唐）

春旱天地昏，日色赤如血。農事都已休，兵戈況騷屑。巴人困軍須，慟哭厚土熱。滄江夜來雨，真宰罪一雪。谷根小蘇息，沴氣終不滅。何由見甯歲，解我憂思結。崢嶸群山雲，交會未斷絕。安得鞭雷公，滂沱洗吳越。
漁陽
作者：杜甫（唐）

漁陽突騎猶精銳，赫赫雍王都節制。猛將飄然恐後時，系書請問燕耆舊，今日何須十萬兵。
天邊行
作者：杜甫（唐）

天邊老人歸未得，日暮東臨大江哭。隴右河源不種田，九度附書向洛陽，十年骨肉無訊息。
大麥行
作者：杜甫（唐）

大麥乾枯小麥黃，婦女行泣夫走藏。東至集壁西梁洋，安得如鳥有羽翅，託身白雲還故鄉。
苦戰行
作者：杜甫（唐）

苦戰身死馬將軍，自雲伏波之子孫。干戈未定失壯士，別時孤雲今不飛，時獨看雲淚橫臆。
去秋行
作者：杜甫（唐）

去秋涪江木落時，臂槍走馬誰家兒。到今不知白骨處，戰場冤魂每夜哭，空令野營猛士悲。
述古三首
作者：杜甫（唐）

赤驥頓長纓，非無萬裡姿。悲鳴淚至地，為問馭者誰。鳳凰從東來，何意複高飛。竹花不結實，念子忍朝饑。古時君臣合，可以物理推。賢人識定分，進退固其宜。市人日中集，於利競錐刀。置膏烈火上，哀哀自煎熬。農人望歲稔，相率除蓬蒿。所務穀為本，邪贏無乃勞。舜舉十六相，身尊道何高。秦時任商鞅，法令如牛毛。漢光得天下，祚永固有開。豈惟高祖聖，功自蕭曹來。經綸中興業，何代無長才。吾慕寇鄧勳，濟時信良哉。耿賈亦宗臣，羽翼共裴回。休運終四百，圖畫在雲臺。
奉和禦制
作者：吳融（唐）

嶽寺清秋霽，宸遊永日閑。霓旌森物外，鳳吹落人間。玉漱穿城水，屏開對闕山。皆知聖情悅，麗藻灑芳蘭。
和集賢相公西溪侍宴觀競渡
作者：吳融（唐）

片水聳層橋，祥煙靄慶霄。晝花鋪廣宴，晴電閃飛橈。浪疊搖仙仗，風微定彩標。都人同盛觀，不覺在行朝。
山居即事四首
作者：吳融（唐）

桂樹秋來風滿枝，碧巖歸日免乖期。故人盡向蟾宮折，獨我攀條欲寄誰。不傲南窗且採樵，乾鬆每帶濕雲燒。庖廚卻得長兼味，三秀芝根五朮苗。萬事翛然只有棋，小軒高淨簟涼時。闌珊半局和微醉，花落中庭樹影移。無鄰無裡不成村，水曲雲重掩石門。何用深求避秦客，吾家便是武陵源。
紅白牡丹
作者：吳融（唐）

不必繁弦不必歌，靜中相對更情多。殷鮮一半霞分綺，重來應共今來別，風墮香殘襯綠莎。
中秋陪熙用學士禁中玩月
作者：吳融（唐）

月圓年十二，秋半每多陰。此夕無纖靄，同君宿禁林。未高知海闊，當午見宮深。衣似繁霜透，身疑積水沈。遭逢陪侍輦，歸去憶抽簪。太液池南岸，相期到曉吟。
題豪家故池
作者：吳融（唐）

歲久無泉引，春來仰雨流。萍枯黏朽檻，沙淺露沉舟。照影人何在，持竿客寄遊。翛然興廢外，回首謝眠鷗。
偶題
作者：吳融（唐）

賤子曾塵國士知，登門倒屣憶當時。西州酌盡看花酒，烏衣舊宅猶能認，粉竹金松一兩枝。
渚宮立春書懷
作者：吳融（唐）

春候侵殘臘，江蕪綠已齊。風高鶯囀澀，雨密雁飛低。向日心須在，歸朝路欲迷。近聞驚禦火，猶及灞陵西。
聞李翰林遊池上有寄
作者：吳融（唐）

花飛絮落水和流，玉署詞臣奉詔遊。四面看人隨畫鷁，不為禁鐘催入宿，前峰月上未回舟。
谷口寓居偶題
作者：吳融（唐）

涔涔病骨怯朝天，穀口歸來取性眠。峭壁削成開畫障，已熟前峰採芝徑，更於何處養殘年。
無題
作者：吳融（唐）

萬態千端一瞬中，沁園蕪沒佇秋風。鵁鶄夜警池塘冷，今朝陌上相非者，曾此歌鐘幾醉同。
賦雪
作者：吳融（唐）

一夜陰風度，平明顥氣交。未知融結判，唯見混茫包。路莫藏行跡，林難出樹梢。氣應封獸穴，險必墮禽巢。影密燈回照，聲繁竹送敲。玩宜蘇讓點，餐稱蜜勻抄。結凍防魚躍，黏沙費馬跑。爐寒資爇荻，屋暖賴編茅。遠不分山疊，低宜失地坳。闌幹高百尺，新霽若為拋。
寄僧
作者：吳融（唐）

柳拂池光一點清，紫方袍袖杖藜行。偶傳新句來中禁，應憐正視淮王詔，不識東林物外情。
酬僧
作者：吳融（唐）

吾師既續惠休才，況值高秋永珍開。吟處遠峰橫落照，聞說近郊寒尚綠，登臨應待一追陪。
題延壽坊東南角古池
作者：吳融（唐）

蔓草蕭森曲岸摧，水籠沙淺露莓苔。更無蔟蔟紅妝點，繁華自古皆相似，金穀荒園土一堆。
登鸛雀樓
作者：吳融（唐）

鳥在林梢腳底看，夕陽無際戍煙殘。凍開河水奔渾急，祖鞭掉折徒為爾，贏得雲溪負釣竿。
和峽州馮使君題所居
作者：吳融（唐）

三年拔薤成仁政，一日誅茅葺所居。曉岫近排吟閣冷，記得街西鄰舍否，投荒南去五千餘。
秋日感事
作者：吳融（唐）

一葉飄然夕照沈，世間何事不經心。幾人慾話雲臺峻，自憐情為多憂動，不為西風白露吟。
鶯
作者：吳融（唐）

日落林西鳥未知，自先飛上最高枝。千啼萬語不離恨，謝家園裡成吟久，只欠池塘一句詩。
次韻和王員外雜遊四韻
作者：吳融（唐）

一分難減亦難加，得似溪頭浣越紗。兩槳慣邀催去艇，誰見玉郎腸斷處，露床風簟半欹斜。
秋事
作者：吳融（唐）

江天暑氣自涼清，物候須知一雨成。松竹健來唯欠語，更欲輕橈放煙浪，葦花深處睡秋聲。
和陸拾遺題諫院松
作者：吳融（唐）

落落孤松何處尋，月華西畔結根深。曉含仙掌三清露，碧巖秋澗休相望，捧日元須在禁林。
題揚子津亭
作者：吳融（唐）

揚子江津十四經，紀行文字遍長亭。驚人旅鬢斬新白，可憐不識生離者，數點漁帆落暮汀。
閑望
作者：吳融（唐）

三點五點映山雨，一枝兩枝臨水花。蛺蝶狂飛掠芳草，東遷西去俱無計，卻羨暝歸林上鴉。
雪後過昭應
作者：吳融（唐）

路過章臺氣象寬，九重城闕在雲端。煙含上苑沉沉紫，灞川南北真圖畫，更待殘陽一望看。
商人
作者：吳融（唐）

百尺竿頭五兩斜，此生何處不為家。北拋衡嶽南過雁，隨風逐浪年年別，卻笑如期八月槎。
岐下聞杜鵑
作者：吳融（唐）

化去蠻鄉北，飛來渭水西。為多亡國恨，不忍故山啼。怨已驚秦鳳，靈應識漢雞。數聲煙漠漠，餘思草萋萋。樓迥波無際，林昏日又低。如何不腸斷，家近五雲溪。
雨後聞思歸樂二首
作者：吳融（唐）

山禽連夜叫，兼雨未嘗休。盡道思歸樂，應多離別愁。我家方旅食，故國在滄洲。聞此不能寐，青燈茆屋幽。一夜鳥飛鳴，關關徹五更。似因歸路隔，長使別魂驚。未省愁雨暗，就中傷月明。須知越吟客，欹枕不勝情。
中夜聞啼禽
作者：吳融（唐）

漠漠蒼蒼未五更，宿禽何處兩三聲。若非西澗回波觸，此時歸夢隨腸斷，半壁殘燈閃閃明。
靈池縣見早梅
作者：吳融（唐）

小園晴日見寒梅，一寸鄉心萬裡回。春日暖時拋笠澤，待勒燕然歸未得，雪枝南畔少徘徊。
野廟
作者：吳融（唐）

古原荒廟掩莓苔，何處喧喧鼓笛來。日暮鳥歸人散盡，野風吹起紙錢灰。
閒書
作者：吳融（唐）

接鷺陪鸞漫得群，未如高臥紫溪雲。晉陽起義尋常見，回看帶礪山河者，濟得危時沒舊勳。
寄貫休上人
作者：吳融（唐）

別來如夢亦如雲，八字微言不復聞。世上浮沈應念我，見擬沃州尋舊約，且教丹頂許為鄰。
書懷
作者：吳融（唐）

傍巖依樹結簷楹，夏物蕭疏景更清。灘響忽高何處雨，爭得便誇饒勝事，九衢塵裡免勞生。
重陽日荊州作
作者：吳融（唐）

萬裡投荒已自哀，高秋寓目更徘徊。濁醪任冷難辭醉，驚時感事俱無奈，不待殘陽下楚臺。
寄貫休
作者：吳融（唐）

休公何處在，知我宦情無。已似馮唐老，方知武子愚。一身仍更病，雙闕又須趨。若得重相見，冥心學半銖。
秋日渚宮即事
作者：吳融（唐）

漠漠澹雲煙，秋歸澤國天。風高還促燕，雨細未妨蟬。靜引荒城望，涼驚旅枕眠。更堪憔悴裡，欲泛洞庭船。
荊州寓居書懷
作者：吳融（唐）

一室四無鄰，荒郊接古津。幽閒消俗態，搖落露家貧。絕跡思浮海，修書懶寄秦。東西不復問，翻笑泣岐人。
和嚴諫議蕭山廟十韻
作者：吳融（唐）

澤國瞻遺廟，雲韶仰舊名。一隅連障影，千仞落泉聲。老狖尋危棟，秋蛇束畫楹。路長資稅駕，歲儉絕豐盛。默默雖難測，昭昭本至平。豈知遷去客，自有複來兵。美舜歌徒作，欺堯犬正獰。近兼聞順動，敢複怨徂徵。日出天須霽，風休海自清。肺腸無處說，一為啟聰明。
松江晚泊
作者：吳融（唐）

樹遠天疑盡，江奔地欲隨。孤帆落何處，殘日更新離。客是淒涼本，情為系滯枝。寸腸無計免，應只楚猿知。
湖州溪樓書獻鄭員外
作者：吳融（唐）

危檻等飛檣，閑追晚際涼。青林上雨色，白鳥破溪光。目以高須極，心因靜更傷。唯公舊相許，早晚侍長楊。
秋興
作者：吳融（唐）

微雨過菰葦，野居生早涼。襟期漸蕭灑，精爽欲飛揚。魚買罾頭活，酒沽船上香。不緣人不用，始道靜勝忙。
端居
作者：吳融（唐）

片雨過前汀，端居枕簟清。病魔隨暑退，詩思傍涼生。別燕殷勤語，殘蟬彷彿鳴。古來悲不盡，況我本多情。
途中
作者：吳融（唐）

一棹歸何處，蒼茫落照昏。無人應失路，有樹始知春。湖岸春耕廢，江城戰鼓喧。儒冠解相誤，學劍盡乘軒。
西陵夜居
作者：吳融（唐）

寒潮落遠汀，暝色入柴扃。漏永沉沉靜，燈孤的的清。林風移宿鳥，池雨定流螢。盡夜成愁絕，啼蛩莫近庭。
燕雛
作者：吳融（唐）

掠水身猶重，偎風力尚微。瓦苔難定立，簷雨忽喧歸。未識重溟遠，先愁一葉飛。銜泥在他日，兩兩佔春暉。
新秋
作者：吳融（唐）

白髮又經秋，端居海上洲。無機因事發，有涕為時流。新酒乘涼壓，殘棋隔夜收。公車無路入，同拜老閑侯。
題越州法華寺
作者：吳融（唐）

寺在五峰陰，穿緣一徑尋。雲藏古殿暗，石護小房深。宿鳥連僧定，寒猿應客吟。上方應見海，月出試登臨。
寒食洛陽道
作者：吳融（唐）

路岐無樂處，時節倍思家。彩索颺輕吹，黃鸝啼落花。連幹馳寶馬，曆祿鬥香車。行客勝回首，看看春日斜。
憶事
作者：吳融（唐）

去年花下把金卮，曾賦楊花數句詩。回首朱門閉荒草，如今愁到牡丹時。
金陵遇悟空上人
作者：吳融（唐）

東閣無人事渺茫，老僧持缽過丹陽。十年棲止如何報，好與南譙剩炷香。
途中
作者：吳融（唐）

柳弱風長在，雲輕雨易休。不勞芳草色，更惹夕陽愁。萬裡獨歸去，五陵無與遊。春心漸傷盡，何處有高樓。
秋園
作者：吳融（唐）

始憐春草細霏霏，不覺秋來綠漸稀。惆悵擷芳人散盡，滿園煙露蝶高飛。
富春
作者：吳融（唐）

天下有水亦有山，富春山水非人寰。長川不是春來綠，千峰倒影落其間。
山居即事
作者：吳融（唐）

小亭前面接青崖，白石交加襯綠苔。日暮松聲滿階砌，不關風雨鶴歸來。
寓言
作者：吳融（唐）

非明非暗朦朦月，不暖不寒慢慢風。獨臥空床好天氣，平生閒事到心中。
華清宮二首
作者：吳融（唐）

四郊飛雪暗雲端，唯此宮中落旋幹。綠樹碧簷相掩映，無人知道外邊寒。長生秘殿倚青蒼，擬敵金庭不死鄉。無奈逝川東去急，秦陵松柏滿殘陽。
過九成宮
作者：吳融（唐）

鳳輦東歸二百年，九成宮殿半荒阡。魏公碑字封蒼蘚，昇平舊事無人說，萬疊青山但一川。
出潼關
作者：吳融（唐）

重門隨地險，一徑入天開。華嶽眼前盡，黃河腳底來。飛軒何滿路，丹陛正求才。獨我疏慵質，飄然又此回。
過丹陽
作者：吳融（唐）

雲陽縣郭半郊坰，風雨蕭條萬古情。山帶梁朝陵路斷，遺事滿懷兼滿目，不堪孤棹艤荒城。
和人題武城寺
作者：吳融（唐）

神清已覺三清近，目斷仍勞永珍牽。渭水遠含秋草渡，別有闌幹壓行路，看人塵土竟流年。
長安裡中聞猿
作者：吳融（唐）

夾巷重門似海深，楚猿爭得此中吟。一聲紫陌才回首，無因永夜聞清嘯，禁路人歸月自沈。
岐下聞子規
作者：吳融（唐）

劍閣西南遠鳳臺，蜀魂何事此飛來。偶因隴樹相迷至，誰憐越客曾聞處，月落江平曉霧開。
敷水有丐者雲是馬侍中諸孫，憫而有贈
作者：吳融（唐）

天地塵昏九鼎危，大貂曾出武侯師。一心忠赤山河見，而今不要教人識，正藉將軍死鬥時。
還俗尼
作者：吳融（唐）

柳眉梅額倩妝新，笑脫袈裟得舊身。三峽卻為行雨客，寄語江南徐孝克，一生長短託清塵。
彭門用兵後經汴路三首
作者：吳融（唐）

長亭一望一徘徊，千里關河百戰來。細柳舊營猶鎖月，若比江南更牢落，子山詞賦莫興哀。隋堤風物已淒涼，堤下仍多舊戰場。金鏃有苔人拾得，獨上寒城正愁絕，戍鼙驚起雁行行。鐵馬雲旗夢渺茫，東來無處不堪傷。風吹白草人行少，曾為塞北閒遊客，遼水天山未斷腸。
寄殿院高侍禦
作者：吳融（唐）

黃梅雨細冪長洲，柳密花疏水慢流。釣艇正尋逋客去，一夜自憐無羽翼，獨當何遜滴階愁。
新安道中玩流水
作者：吳融（唐）

一渠春碧弄潺潺，密竹繁花掩映間。看處便須終日住，上卻徵車再回首，瞭然塵土不相關。
憶釣舟
作者：吳融（唐）

青山小隱枕潺湲，一葉垂綸幾溯沿。後浦春風隨興去，回首無人寄惆悵，九衢塵土困揚鞭。
靈寶縣西側津
作者：吳融（唐）

碧溪瀲瀲流殘陽，晴沙兩兩眠鴛鴦。柳花無賴苦多暇，高歌一曲垂鞭去，盡日無人識楚狂。
即席
作者：吳融（唐）

家住叢臺舊，名參絳圃新。醉波疑奪燭，嬌態欲沈春。伴雨聊過楚，歸雲定佔秦。桃花正濃暖，爭不浪迷人。
出遲
作者：吳融（唐）

園密花藏易，樓深月到難。酒虛留客盡，燈暗遠更殘。麝想眉間印，鴉知頂上盤。文王之囿小，莫惜借人看。
送僧歸日本國
作者：吳融（唐）

滄溟分故國，渺渺泛杯歸。天盡終期到，人生此別稀。無風亦駭浪，未午已斜暉。系帛何須雁，金烏日日飛。
送僧歸破山寺
作者：吳融（唐）

萬裡指吳山，高秋杖錫還。別來雙闕老，歸去片雲閑。師在有無外，我嬰塵土間。居然本相別，不要慘離顏。
夏夜有寄
作者：吳融（唐）

月上簟如水，軒高簾在鉤。竹聲寒不夏，蛩思靜先秋。偶得清宵興，方知白日愁。所思何處遠，斜漢欲低流。
春詞
作者：吳融（唐）

鸞鏡長侵夜，鴛衾不識寒。羞多轉面語，妒極定睛看。金市舊居近，鈿車新造寬。春期莫相誤，一日百花殘。
汴上晚泊
作者：吳融（唐）

亭上風猶急，橋邊月已斜。柳寒難吐絮，浪濁不成花。岐路春三月，園林海一涯。蕭然正無寐，夜櫓莫咿啞。
送僧南遊
作者：吳融（唐）

戰鼙鳴未已，瓶屨抵何鄉。偶別塵中易，貪歸物外忙。後蟬拋鄠杜，先雁下瀟湘。不得從師去，殷勤謝草堂。
戲
作者：吳融（唐）

恨極同填海，情長抵導江。丁香從小結，蓮子徹枝雙。整髻花當檻，吹燈月在窗。秦臺非久計，早晚降霓幢。
雪中寄盧延讓秀才
作者：吳融（唐）

苦貧皆共雪，吾子豈同悲。永日應無食，經宵必有詩。渚宮寒過節，華省試臨期。努力圖西去，休將凍餒辭。
侍從途中口號應制
作者：閻朝隱（唐）

疵賤出山東，忠貞任土風。因敷河朔藻，得奉洛陽宮。一顧侍御史，再顧給事中。常願粉肌骨，特答造化功。
奉和聖制夏日遊石淙山
作者：閻朝隱（唐）

金臺隱隱陵黃道，玉輦亭亭下絳雰。千種岡巒千種樹，五百里內賢人聚，願陪閶闔侍天文。
鸚鵡貓兒篇
作者：閻朝隱（唐）

霹靂引，豐隆鳴，猛獸噫氣蛇吼聲。鸚鵡鳥，此何為兮，好貌好音。彷彷兮徉徉，似妖姬躧步兮動羅裳；趨趨兮蹌蹌，若處子回眸兮登玉堂。爰有獸也，安其忍，鉤爪鋸牙也，宵行晝伏無以當。遇之兮忘味，摶擊騰擲也，嘉喜堂前景福內，合歡殿上明光裡。雲母屏風文彩合，朝有賢兮朝有德，賢為君兮德為飾，千年萬歲兮心轉憶。
三日曲水侍宴應制
作者：閻朝隱（唐）

三月重三日，千春續萬春。聖澤如東海，天文似北辰。荷葉珠盤淨，蓮花寶蓋新。陛下制萬國，臣作水心人。
奉和九日幸臨渭亭，登高應製得筵字
作者：閻朝隱（唐）

九九侍神仙，高高坐半天。文章二曜動，氣色五星連。簪紱趨皇極，笙歌接禦筵。願因茱菊酒，相守百千年。
奉和送金城公主適西蕃應制
作者：閻朝隱（唐）

甥舅重親地，君臣厚義鄉。還將貴公主，嫁與耨檀王。鹵簿山河暗，琵琶道路長。回瞻父母國，日出在東方。
奉和立春遊苑迎春應制
作者：閻朝隱（唐）

管鑰周移寰極裡，乘輿望幸鬥城闉。草根未結青絲縷，願得長繩系取日，光臨天子萬年春。
奉和聖制春日幸望春宮應制
作者：閻朝隱（唐）

句芒人面乘兩龍，道是春神衛九重。彩勝年年逢七日，醉倒君前情未盡，願因歌舞自為容。
夜宴安樂公主新宅
作者：閻朝隱（唐）

鳳凰鳴舞樂昌年，蠟炬開花夜管絃。半醉徐擊珊瑚樹，已聞鐘漏曉聲傳。
餞唐永昌
作者：閻朝隱（唐）

洛陽難理若棼絲，椎破連環定不疑。鸚鵡休言秦地樂，回頭一顧一相思。
明月歌
作者：閻朝隱（唐）

梅花雪白柳葉黃，雲霧四起月蒼蒼。箭水泠泠刻漏長。揮玉指，拂羅裳，為君一奏楚明光。
採蓮女
作者：閻朝隱（唐）

採蓮女，採蓮舟，春日春江碧水流。蓮衣承玉釧，
奉和登驪山應制
作者：閻朝隱（唐）

龍行踏絳氣，天半語相聞。混沌疑初判，洪荒若始分。
奉和九日幸臨渭亭登高應製得月字
作者：韋元旦（唐）

雲物開千里，天行乘九月。絲言丹鳳池，旆轉蒼龍闕。灞水歡娛地，秦京遊俠窟。欣承解慍詞，聖酒黃花發。
奉和送金城公主適西蕃應制
作者：韋元旦（唐）

柔遠安夷俗，和親重漢年。軍容旌節送，國命錦車傳。琴曲悲千里，簫聲戀九天。唯應西海月，來就掌珠圓。
餞唐州高使君赴任
作者：韋元旦（唐）

桐柏膺新命，芝蘭惜舊遊。鳴皋夜鶴在，遷木早鶯求。傳擁淮源路，尊空灞水流。落花紛送遠，春色引離憂。
早朝
作者：韋元旦（唐）

震維芳月季，宸極眾星尊。佩玉朝三陛，鳴珂度九門。挈壺分早漏，伏檻耀初暾。北倚蒼龍闕，西臨紫鳳垣。詞庭草欲奏，溫室樹無言。鱗翰空為忝，長懷聖主恩。
奉和立春遊苑迎春應制
作者：韋元旦（唐）

灞涘長安恆近日，殷正臘月早迎新。池魚戲葉仍含凍，年年斗柄東無限，願挹瓊觴壽北辰。
奉和聖制春日幸望春宮應制
作者：韋元旦（唐）

九重樓閣半山霞，四望韶陽春未賒。侍蹕妍歌臨灞涘，景色歡娛長若此，承恩不醉不還家。
奉和人日宴大明宮恩賜彩縷人勝應制
作者：韋元旦（唐）

鸞鳳旌旗拂曉陳，魚龍角抵大明辰。青韶既肇人為日，垂旒一慶宜年酒，朝野俱歡薦壽新。
奉和幸安樂公主山莊應制
作者：韋元旦（唐）

銀河南渚帝城隅，帝輦平明出九衢。刻鳳蟠螭淩桂邸，仙榜承恩爭既醉，方知朝野更歡娛。
興慶池侍宴應制
作者：韋元旦（唐）

滄池漭沆帝城邊，殊勝昆明鑿漢年。夾岸旌旗疏輦道，宴樂已深魚藻詠，承恩更欲奏甘泉。
夜宴安樂公主宅
作者：韋元旦（唐）

主第新成銀作榜，賓筵廣宴玉為樓。壺觴既卜仙人夜，歌舞宜停織女秋。
奉和初春幸太平公主南莊應制
作者：邵升（唐）

沁園佳麗奪蓬瀛，翠壁紅泉繞上京。二聖忽從鸞殿幸，無路乘槎窺漢渚，徒知訪卜就君平。
奉和送金城公主適西蕃應制
作者：唐遠悊（唐）

皇恩眷下人，割愛遠和親。少女風遊兌，姮娥月去秦。龍笛迎金榜，驪歌送錦輪。那堪桃李色，移向虜庭春。
奉酬袁使君高春遊鶺鴒峰蘭若見懷
作者：皎然（唐）

鶺鴒中峰近，高奇古人遺。常欲乞此地，養松掛藤絲。昨聞雙旌出，一川花滿時。恨無翔雲步，遠赴關山期。躋險與誰賞，折芳應自怡。遙知忘歸趣，喜得春景遲。已見郢人唱，新題石門詩。
答裴濟從事
作者：皎然（唐）

遲遲雲鶴意，奮翅知有期。三秉綱紀局，累登清白資。應懷青塘居，蕙草沒前墀。舊月照秋水，廢田留故陂。至今高風在，為君吹桂枝。昨逢洞庭客，果得故人詩。何異王內史，來招道林師。欲攜山侶出，難與白雲辭。
白雲上人精舍尋杼山禪師兼示崔子向何山道上人
作者：皎然（唐）

望遠涉寒水，懷人在幽境。為高皎皎姿，及愛蒼蒼嶺。果見棲禪子，潺湲灌真頂。積疑一念破，澄息萬緣靜。世事花上塵，惠心空中境。清閒誘我性，遂使腸慮屏。許共林客遊，欲從山王請。木棲無名樹，水汲忘機井。持此一日高，未肯謝箕潁。夕霽山態好，空月生俄頃。識妙聆細泉，悟深滌清茗。此心誰得失，笑向西林永。
酬薛員外誼苦熱行見寄
作者：皎然（唐）

六月金數伏，茲辰日在庚。炎曦爍肌膚，毒霧昏性情。安得奮輕翮，超遙出雲徵。不知天地心，如何匠生成。火德燒百卉，瑤草不及榮。省客當此時，忽貽懷中瓊。捧玩煩袂滌，嘯歌美風生。遲君佐元氣，調使四序平。中令霜不祓，大餘氣常貞。江南詩騷客，休吟苦熱行。
採實心竹杖寄贈李萼侍禦
作者：皎然（唐）

竹杖裁碧鮮，步林賞高直。實心去內矯，全節無外飾。行藥聊自持，扶危資爾力。初生在榛莽，孤秀豈封殖。幹雪不死枝，贈君期君識。
酬薛員外誼見戲一首
作者：皎然（唐）

方知正始作，麗掩碧雲詩。文彩盈懷袖，風規發詠思。遺弓逢大敵，摩壘怯偏師。頻有移書讓，多慚系組遲。淺才迂且拙，虛譽喜還疑。猶倚披沙鑒，長歌向子期。
奉酬李中丞洪湖州西亭即事見寄兼呈吳馮處士…長史
作者：皎然（唐）

愛君溪上住，遲月開前扃。山火照書卷，野風吹酒瓶。為誰留此物，意在眼中青。樵子逗煙墅，漁翁宿沙汀。主人非楚客，莫謾譏獨醒。宿昔邢城功，道高心已冥。貪將到處士，放醉烏家亭。
苕溪草堂自大曆三年夏新營洎秋及春…四十三韻
作者：皎然（唐）

萬慮皆可遺，愛山情不易。自從東溪住，始與人群隔。應物非宿心，遺身是吾策。先民崆峒子，淪景事金液。綺裡猶近名，於陵未泯跡。吾師逆流教，禪隱殊古昔。洗足臨潺湲，銷聲寄松柏。緗荷採堪服，柔草持可席。道心制野猿，法語授幽客。境淨永珍真，寄目皆有益。原上無情花，山中聽經石。竹生自蕭散，雲性常潔白。卻見羈世人，遠高摩霄翮。達賢觀此意，煩想遂冰櫱。伊予戰苦勝，覽境情不溺。智以動念昏，功由無心積。形骸爾何有，生死誰所戚。為與勝悟冥，不憂頹齡迫。春風自駘蕩，禪地常闃寂。擲劄成柳枝，溉瓶養泉脈。道人知止足，盥漱聊自適。學外見古賢，頗令我心惕。眇綿雲官世，夢幻羽陵籍。鬼籙徒相矜，九原誰家宅。俗情封淺近，至理昧堯蹠。蹈善嗟沈冥，履仁傷堙厄。匠心聖亦尤，攻異天見責。試以慧眼觀，斯言諒可覿。外事非吾道，忘緣倦所曆。中宵廢耳目，形靜神不役。色天夜清迥，花漏時滴瀝。東風吹杉梧，幽月到石壁。此中一悟心，可與千載敵。故交徒好我，筐中無咫尺。潘生入空門，祖師傳秘賾。湯子自天德，精詣功不僻。放世與成名，兩圖在所擇。吾高鴟夷子，身退無瑕摘。吾嘉魯仲連，功成棄珪璧。二賢兼彼才，晚節何感激。不然作山計，改服我下澤。君隳元亮冠，我脫潛師屐。倚臥高松根，共逃金閨籍。
答裴集、陽伯明二賢各垂贈二十韻今以一章用酬兩作
作者：皎然（唐）

知音如瓊枝，天生為予有。攀折若無階，何殊天上柳。裴生清通嗣，陽子盛德後。詩名比元長，賦體淩延壽。珠生驪龍頷，或生靈蛇口。何似雙瓊章，英英曜吾手。白日不可汙，清源肯容垢。持此山上心，待君忘情友。且伴丘壑賞，未隨名宦誘。坐石代瓊茵，制荷捐艾綬。清宵集我寺，烹茗開禪牖。發論教可垂，正文言不朽。白雲供詩用，清吹生座右。不嫌逸令醉，莫試仙壺酒。皎皎尋陽隱，千年可為偶。一從漢道平，世事無紛糾。星文齊七政，天軸明二鬥。召士揚弓旌，知君在林藪。莫學潁陽子，請師高山叟。出處藩我君，還來會厓阜。
答豆盧居士春夜遊東園見懷
作者：皎然（唐）

春意賞不足，承夕步東園。事表精慮遠，月中華木繁。開襟寄清景，遐想屬空門。安得纚芳屣，看君幽徑萱。
寄崔萬芳夔
作者：皎然（唐）

氣殺高隼擊，惜芳步寒林。風搖蒼琅根，霜剪荍y9心。歸思忽眇眇，佳氣亦沉沉。我身豈遐遠，如隔湘漢深。事邇智莫及，願乖情不任。遲君忘言侶，一笑開吾襟。
訪朱放山人
作者：皎然（唐）

野人未相識，何處異鄉隔。昨逢雲陽信，教向雲陽覓。空聞天上風，飄颻不可覿。應非矍鑠翁，或是滄浪客。早晚從我遊，共攜春山策。
晚冬廢溪東寺懷李司直縱
作者：皎然（唐）

廢溪無人跡，益見離思深。歸來始昨日，恍惚驚歲陰。清想屬遙夜，圓景當空林。宿昔月未改，何如故人心。遊從間芳趾，搖落棲寒岑。眇眇湖上別，含情初至今。道流安寂寞，世路倦嶇嶔。此意欲誰見，懷賢獨難任。徽聲反冥默，夕籟何哀吟。禪念破離夢，吾師誡援琴。耿耿已及旦，曷由開此襟。幽期諒未偶，勝境徒自尋。安得西歸雲，因之傳素音。
兵後與故人別，予西上，至今在揚楚，因有是寄
作者：皎然（唐）

日月不相待，思君魂屢驚。草玄寄揚子，作賦得蕪城。溫溫獨遊跡，遙遙相望情。淮上春草歇，楚子秋風生。闢士天下盡，君何獨屏營。運開應佐世，業就可成名。誰借楚山住，年年事耦耕。
因遊支硎寺寄邢端公
作者：皎然（唐）

大廈資多士，掄材得豫章。清門推問望，早歲騁康莊。作用方開物，聲名久擅場。丹延分塞郡，宿昔領戎行。始馭屏星乘，旋陰蔽茀棠。朝端瞻鶚立，關右仰鷹揚。威令兼甯朔，英聲重護羌。三軍成父子，雜虜避封疆。身執金吾貴，時遭寶運昌。雍容持漢槊，肅穆衛周堂。排難知臣節，攻疑定國章。一言明大義，千載揖休光。踐職勳庸列，修躬志行彰。優遊應慕陸，止足定師張。中扆懷殊政，南州佇小康。仁為桂江雨，威是柏臺霜。謇諤言無隱，公忠禍不防。譴深辭紫禁，恩在副朱方。切玉鋒休淬，垂天翅罷翔。論文徵賈馬，述隱許求羊。肘後看金碧，腰間笑水蒼。詩題白羽扇，酒挈綠油囊。曠達機何有，深沈器莫量。時應登古寺，佳趣在春岡。止水準香砌，鮮雲滿石床。山情何寂樂，塵世自飛揚。已遇爐峰社，還思緝蕙房。外心親地主，內學事空王。花會宜春淺，禪遊喜夜涼。高明依月境，蕭散躡庭芳。得道殊秦佚，隳名似楚狂。餘生於此足，不欲返韶陽。
同諸公奉侍祭嶽瀆使大理盧幼平自會稽回經平望…不至
作者：皎然（唐）

望祀崇周典，皇華出漢庭。紫泥頒會計，玄酒薦芳馨。聖慮多虔肅，齋心合至靈。佔祥刊史竹，筮日數堯蓂。禮秩加新命，朝章篤理刑。敷誠通北闕，遺愛在南亭。苕水思曾泛，磯山憶重經。清風門客仰，佳頌國人聽。攀桂留卿月，徵文待使星。春郊回駟牡，遙識故林青。
早秋桐廬思歸示道諺上人
作者：皎然（唐）

桐江秋信早，憶在故山時。靜夜風鳴磬，無人竹掃墀。猿來觸淨水，鳥下啄寒梨。可即關吾事，歸心自有期。
勞勞山居寄呈吳處士
作者：皎然（唐）

山事由來別，只應中老身。寒園掃綻慄，秋浪拾乾薪。領鶴閒書竹，誇雲笑向人。俗家相去遠，野水作東鄰。
寄報德寺從上人
作者：皎然（唐）

宗流許身子，物表養高閑。空色清涼寺，秋聲鼓吹山。看心水磬後，行道雨花間。七葉翻章句，時時啟義關。
山中月夜寄無錫長官
作者：皎然（唐）

湖上涼風早，雙峰月色秋。遙知秣陵令，今夜在西樓。別葉蕭蕭下，含霜處處流。如何共清景，異縣不同遊。
奉賀顏使君真卿二十八郎隔絕自河北遠歸
作者：皎然（唐）

相失值氛煙，才應掌上年。久離驚貌長，多難喜身全。比信尚書重，如威太守憐。滿庭看玉樹，更有一枝連。
題湖上蘭若示清會上人
作者：皎然（唐）

峰心惠忍寺，嵊頂謝公山。何似南湖近，芳洲一畝間。意中雲木秀，事外水堂閑。永日無人到，時看獨鶴還。
秋宵書事寄吳憑處士
作者：皎然（唐）

真性在方丈，寂寥無四鄰。秋天月色正，清夜道心真。大夢觀前事，浮名悟此身。不知庭樹意，榮落感何人。
題山壁示道維上人
作者：皎然（唐）

獨居何意足，山色在前門。身野長無事，心冥自不言。閑行數亂竹，靜坐照清源。物外從知少，禪徒不耐煩。
晚秋登佛川南峰懷裴例
作者：皎然（唐）

登嶺望落日，眇然傷別魂。亭皋秋色遍，遊子在荊門。世故東西客，山空斷續猿。此心誰複見，寂寞偶芳蓀。
訪陸處士羽
作者：皎然（唐）

太湖東西路，吳主古山前。所思不可見，歸鴻自翩翩。何山賞春茗，何處弄春泉。莫是滄浪子，悠悠一釣船。
酬李侍禦萼題看心道場賦以眉毛腸心牙等五字
作者：皎然（唐）

我法從誰悟，心師是貫花。三塵觀種子，一雨發萌牙。定起輪燈缺，宵分印月斜。了空如藏史，始肯會禪家。